ΓΡΑΠΤΗ ΕΡΩΤΗΣΗ E-2617/01

υποβολή: Bartho Pronk (PPE-DE) προς την Επιτροπή

(27 Σεπτεμβρίου 2001)

Θέμα: Προβλήματα στην Ολλανδία με το διοικητικό σύστημα που αφορά το ΕΚΤ 1994-1999

Στην έρευνα που ζήτησε να διεξαχθεί η ολλανδική κυβέρνηση για το ΕΚΤ κατά την περίοδο 1994-1994 και την οποία διευθύνει ο κ. H. E. Koning (εις το εξής έκθεση Koning) έχουν προκύψει μερικά προβλήματα με το διατεθειμένο, βάσει αδείας της Ευρωπαϊκής Ένωσης, σύστημα για τον διοικητικό προσδιορισμό της περιόδου του ΕΚΤ. Η Επιτροπή- Koning επισημαίνει στην έκθεσή της ότι πρόκειται για πρόβλημα που σχετίζεται με την αλλαγή της Χιλιετίας. Τελικώς το σύστημα αντικαταστάθηκε στην Ολλανδία γεγονός το οποίο προκάλεσε καθυστέρηση στην κατάθεση των εκθέσεων

1. Ενημέρωσε η Ολλανδική κυβέρνηση αμέσως την Επιτροπή για τις αντιρρήσεις της και για τα προβλήματα που παρουσίασε το σύστημα που διέθεσε η Ένωση·

2. Αντιμετώπισαν και άλλα κράτη μέλη συγκρίσιμα προβλήματα και εξέφρασαν τις αντιρρήσεις τους για το σύστημα·

3. Προέβη η Επιτροπή σε κάποια ενέργεια για να εξαλείψει τιςφιστάμενες αντιρρήσεις·

4. Κατά πόσον αληθεύει η άποψη ότι το σύστημα περιείχε διοικητικό πρόβλημα που οφειλόταν στην αλλαγή της Χιλιετίας· Εάν αυτό αληθεύει για ποιό λόγο δεν έγινε αντιληπτό νωρίτερα·

5. Γνωρίζει η Επιτροπή ότι η Ολλανδική κυβέρνηση ασχολείται περισσότερο από ένα χρόνο με την αντικατάσταση του συστήματος που της διέθεσαν· Πρότεινε η Επιτροπή εναλλακτικές λύσεις· Ζήτησε η Ολλανδική κυβέρνηση τη γνώμη της Επιτροπής όσον αφορά τόσο το σύστημα διοικητικού προσδιορισμού όσο και τις επιπτώσεις για την κατάθεση των εκθέσεων του ΕΚΤ·

Απάντηση της κας Διαμαντοπούλου εξ ονόματος της Επιτροπής

(15 Νοεμβρίου 2001)

1. Οι πρώτες επαφές μεταξύ της Επιτροπής και της Arbvo για τηνλοποίηση της νέας έκδοσης του λογισμικού που χρησιμοποιεί η τοπική εφαρμογή του Ευρωπαϊκού Κοινωνικού Ταμείου (ΕΚΤ) στην Ολλανδία

έλαβε χώρα το 1998. Ηλοποίηση της νέας έκδοσης είχε αρχικά προγραμματιστεί για τους μήνες Σεπτέμβριο και Οκτώβριο 1999. Δυστυχώς ένα σημαντικό μέρος τουλικού, το οποίο θα έπρεπε να είχε προμηθεύσει η Arbvo, δεν ήταν έτοιμο και την ίδια στιγμή βασικοί παράγοντες εκ μέρους της ολλανδικής πλευράς αδυνατούσαν να συμμετάσχουν στην περίοδολοποίησης. Η ολλανδική πλευρά ολοκλήρωσε την προετοιμασία της μόλις τον Απρίλιο του 2000 και ηλοποίηση έλαβε τελικά χώρα τους μήνες Ιούνιο και Ιούλιο του 2000, δηλαδή σχεδόν ένα χρόνο αργότερα από τις αρχικές προβλέψεις. Παρά ταύτα κατά τη διάρκεια όλης αυτής της περιόδου το αρχικό λογισμικό παρέμεινε πλήρως επιχειρησιακό.

2. Η τοπική εφαρμογή του ΕΚΤ είναι ειδική για τις Κάτω Χώρες. Το σύστημα αυτό αναπτύχθηκε με βάση τις ανάγκες της Arbeidsvoorziening και όχι τις ανάγκες της Κοινότητας. Η Επιτροπή πλήρωσε τις δαπάνες του δοκιμαστικού έργου. Επίσης έδωσε τις άδειες λογισμικού στις ολλανδικές αρχές. Τα άλλα κράτη μέλη δεν χρησιμοποίησαν το σύστημα.

3. Η εγκατάσταση ενός νέου και πιο ισχυρού συστήματος που είχε αρχικά προβλεφθεί για τους μήνες Σεπτέμβριο και Οκτώβριο του 1999 επρόκειτο να διασκεδάσει τα οποιαδήποτε παράπονα σχετικά με τη δυσλειτουργία του συστήματος.

4. Δενπήρχε πρόβλημα με τον ιό της χιλιετίας στο αρχικό λογισμικό. Το λογισμικό αυτό δεν επιτρέπει την εισαγωγή νέων προγραμμάτων μετά τις 31 Δεκεμβρίου 1999 εις βάρος της περιόδου προγραμματισμού 1994-1999 καθώς κάτι τέτοιο δεν επιτρέπεται με βάση το άρθρο 7 της απόφασης EN/05/94/12840100.P00, που ορίζει ότι η βοήθεια πρέπει να έχει αναληφθεί έως τις 31 Δεκεμβρίου 1999. Ο ηθελημένος αυτός περιορισμός θεωρήθηκε εσφαλμένα ως πρόβλημα με τον ιό της χιλιετίας.

5. Η ομάδα Arbvo χωρίς να διαβουλευθεί περαιτέρω με την Επιτροπή αποφάσισε να διακόψει τη λειτουργία τουπάρχοντος συστήματος στις αρχές Ιανουαρίου του 2000. Κατά συνέπεια τα περισσότερα σχέδια των οποίων η χρηματοδότηση είχε δεσμευθεί έγκαιρα πριν από τα τέλη του 1999 δεν εισήχθησαν στη βάση δεδομένων και το σύστημα έχασε την αξία του ως εργαλείο διαχείρισης προγραμμάτων.